«Οι δικηγορικές αμοιβές σε Ευρώπη και Ελλάδα. Συγκριτική προσέγγιση - Προοπτικές», ήταν το θέμα της εκδήλωσης που οργάνωσε την Πέμπτη 13 Ιουνίου, ο Δικηγορικός Σύλλογος Αθηνών, με ομιλητές από τον Ευρωπαϊκό Δικηγορικό Σύλλογο (CCBE).

Την εκδήλωση, που έγινε στο ξενοδοχείο «Τιτάνια», στο κέντρο της Αθήνας, προλόγισε ο Πρόεδρος της Ολομέλειας των Προέδρων του Δικηγορικών Συλλόγων Ελλάδος και Πρόεδρος του ΔΣΑ, Δημήτρης Βερβεσός ( Η ομιλία του επισυνάπτεται).

Την εμπειρία τους από το τι συμβαίνει στις χώρες τους αλλά και γενικότερα στην Ευρώπη, μετέφεραν οι ομιλητές:

• Claudia Seibel, Δικηγόρος Γερμανίας, Επικεφαλής της Γερμανικής Αντιπροσωπείας του CCBE.

• Bertrand Debosque, Δικηγόρος Γαλλίας, Επικεφαλής της Γαλλικής Αντιπροσωπείας του CCBE.

• Aldo Bulgarelli, Δικηγόρος Ιταλίας, πρώην Πρόεδρος του CCBE.

Από ελληνικής πλευράς μίλησε ο Νίκος Κουτκιάς, μέλος ΔΣ του ΔΣΑ και μέλος της Ελληνικής Αντιπροσωπείας του CCBE, ενώ παρέμβαση έκανε ο πρώην Πρόεδρος του CCBE, Σωτήριος Φέλιος.

Την εκδήλωση συντόνισε ο Παναγιώτης Περάκης, μέλος ΔΣ του ΔΣΑ και μέλος της Ελληνικής Αντιπροσωπείας του CCBE.

Στην εκδήλωση, μεταξύ των άλλων, παρευρέθηκαν ο Αντιπρόεδρος του ΔΣΑ Θέμης Σοφός και η Σύμβουλος-Ταμίας του ΔΣΑ Μαρινέττα Γούναρη, οι σύμβουλοι του ΔΣΑ Αναλυτής Στ., Αναστασόπουλος Δ., Δεληγεώργης Γ., Διαμαντόπουλος Σ., Κουτσόλαμπρος Ανδ., Μαντζούτσος Αλ., ο Πρόεδρος του ΔΣ Πειραιά, Γιώργος Σταματογιάννης, ο Αντιπρόεδρος του ΔΣΘ, Γιώργος Κουτσός, ο Πρόεδρος του ΔΣ Πατρών, Αθανάσιος Ζούπας, ο Επικεφαλής της Ελληνικής Αντιπροσωπείας στο CCBE, Π. Αλεξανδρής, ο τέως Αντιπρόεδρος του ΔΣΑ, Θωμάς Καμενόπουλος, η τέως Γεν. Γραμματέας του ΔΣΑ Χριστίνα Τσαγκλή και οι πρώην Πρόεδροι του CCBE, Νίκος Κουτρουμπής και Ευάγγελος Τσουρούλης.

* *Η εκδήλωση μαγνητοσκοπήθηκε και θα ανέβει τις επόμενες μέρες στο youtube (θα υπάρξει ενημέρωση), έτσι ώστε όσοι συνάδελφοι δεν μπόρεσαν να την παρακολουθήσουν και θέλουν να ενημερωθούν, να μπορέσουν να δουν και να ακούσουν τις ενδιαφέρουσες εισηγήσεις, παρεμβάσεις και τοποθετήσεις που έγιναν.*